‫בית הסוהר השמור דיאווטה, יוון.‬
‫עשית את זה בעבר? דקרת מישהו בכלא?‬
‫כן.‬
‫צפוף ומוזנח.‬
‫מעולם לא חשבתי‬ ‫שאשתמש בפאקינג פטישון בתוך כלא.‬
‫ביתם של כמה‬ ‫מהאסירים המסוכנים ביותר במדינה.‬
‫לא היה לי מזל. תפסתי סכין ודקרתי אותו.‬
‫כרגע אני יושב על שוד מזוין בפנים מוסתרים.‬
‫כל השלושה ביצעו עבירות חמורות.‬
‫וסוג חדש של פושעים, מבריחי אנשים.‬
‫כל חמשתנו קיבלנו 55 שנים לאדם.‬
‫העונש שלי הוא 109 שנים על הברחת אנשים.‬
‫כאן אבלה את השבוע הקרוב.‬
‫אבל זו לא הפעם הראשונה שלי מאחורי סורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי.‬
‫ונשפטתי למאסר עולם ללא שחרור על תנאי.‬
‫נאבקתי 12 שנים קשות עד שניקיתי את שמי.‬
‫עכשיו אני מטייל בעולם‬ ‫כדי לברר איך באמת נראים החיים‬
‫בתוך בתי הסוהר הקשים בעולם.‬
‫אני בדרכי לכלא דיאווטה בצפון יוון.‬
‫זה הכלא שבו אסורים רוצחים, גנבים, שודדים‬
‫וכל מיני עבריינים.‬
‫אבל אחת מהאוכלוסיות‬ ‫הצומחות היא מבריחי אנשים.‬
‫בעקבות המלחמות בעירק‬ ‫ולאחר מכן סוריה, בעשור האחרון,‬
‫מעל מיליון מהגרים לא חוקיים נכנסו ליוון,‬
‫בחיפוש אחר חיים חדשים.‬
‫אבל לפחות 20,000 מתו במסע המסוכן לאירופה‬
‫בגלל הסיכון‬ ‫שבו מעמידים אותם מבריחי האנשים.‬
‫כדי להרתיע מבריחי אנשים,‬
‫הממשלה גוזרת עונשי מאסר ארוכים מאוד.‬
‫בחלק מהמקרים, מאות שנים.‬
‫מבריחי אנשים פועלים בצללים.‬
‫עבור חלק מהאנשים הם בלתי נראים,‬
‫אבל בכלא הזה יש המון מהם.‬
‫האם האסירים משתקמים?‬
‫עוד אגלה.‬
‫אני חושש מפני מה‬ ‫שיתגלה בפניי בבית הסוהר השמור הזה.‬
‫הוא מלא בפושעים הקשים ביותר של יוון,‬
‫והוא צפוף,‬ ‫בגלל השטף האדיר של מבריחי אנשים.‬
‫עוד לפני המשבר הזה,‬
‫בתי כלא יווניים סבלו‬ ‫מבעיות תקציב והיו ידועים באלימות שבהם.‬
‫בוא.‬
‫זהו זה.‬
‫תסתובב ותביט בי. אתה משתמש בסמים?‬
‫אני לא משתמש בסמים.‬
‫תתפשט בבקשה ושים את הבגדים שם.‬
‫פתח את הפה בבקשה.‬
‫בבקשה תכרע.‬
‫אני צריך דגימת שתן, בבקשה.‬
‫ומגלים הרבה אסירים‬
‫שיש להם סמים בגוף…‬ ‫-כן.‬
‫כ-50%. לרוב גלולות.‬
‫והרואין.‬
‫די הופתעתי כשאמר שאצל 50% מהאסירים‬
‫שעוברים בחדר הבדיקות הזה מגלים סמים.‬
‫הבדיקות שלך שליליות. בוא, צא.‬
‫אחלוק תא המיועד לשניים עם עוד שלושה אנשים.‬
‫מעל 100 מבריחי אנשים נשלחו לפה‬
‫מאז שמשבר ההגירה היכה ביוון.‬
‫האמת היא שרוב‬ ‫האסירים מגיעים ממדינות אחרות.‬
‫הכלא לא היה סובל מבעיות צפיפות‬
‫אם היו בו רק אסירים יווניים.‬
‫אתה בתא מספר אחד. אתה יכול להיכנס מפה.‬
‫לבקשת בית הסוהר,‬
‫אף אחד מהאסירים לא ישתמש בשמו האמיתי.‬
‫שלום?‬
‫ללא קשר למוצאם,‬ ‫רוב האסירים פה דוברים יוונית או אנגלית.‬
‫שלום.‬ ‫-שלום.‬
‫אני ניקו.‬ ‫-ניקו.‬
‫ניקו, כן.‬ ‫-נעים מאוד, ניקו.‬
‫כן, ג'וני.‬ ‫-נעים מאוד, ג'וני.‬
‫אנטוניס.‬ ‫-אנטוניס.‬
‫רפאל. פה אשהה איתכם.‬
‫כן.‬ ‫-איזו מיטה היא שלי?‬
‫זו.‬ ‫-זו שלי? אוקיי.‬
‫השלושה האלה חולקים‬ ‫את התא הקטן הזה כבר חמישה חודשים.‬
‫מאיפה אתה?‬
‫אני מלונדון.‬ ‫-לונדון.‬
‫מאנגליה.‬ ‫-אנגליה.‬
‫אתם ממדינות שונות, נכון? אתם לא יוונים.‬
‫אני יווני.‬
‫אתה יווני?‬ ‫-כן.‬
‫אלבניה, אפגניסטן.‬
‫ספרו לי קצת איך זה עובד פה.‬
‫מה השגרה היומית?‬
‫פותחים את הדלתות ב-08:20.‬
‫עד 12:30.‬
‫אז מחלקים אוכל.‬
‫ב-14:30 פותחים את הדלת…‬
‫עד 20:40.‬
‫אחרי זה אנחנו מקבלים אוכל.‬
‫כל יום אותו דבר.‬
‫כנראה השאלה הכי חשובה:‬
‫מי בוחר מה רואים בטלוויזיה?‬
‫הזקן.‬
‫לא, כולם יחד, חבר.‬
‫אנחנו חברים פה.‬
‫כולנו חברים.‬ ‫-אוקיי.‬
‫כמה זמן אתם בכלא?‬
‫אני פה כבר עשר שנים, על רצח.‬
‫הגעתי לכלא הזה לפני‬ ‫שנתיים בשביל היחידה לגמילה מסמים.‬
‫השתמשתי בסמים.‬
‫ומה איתך, ג'וני?‬
‫זו הפעם השנייה שלי בכלא.‬
‫בפעם הראשונה, חשיש.‬
‫ואז בפעם השנייה, חשיש.‬
‫אז כשנכלאת בפעם הראשונה בגלל חשיש,‬
‫לא למדת את הלקח.‬
‫עסקים. איש עסקים. זה איש עסקים.‬
‫רצח… סחר בסמים…‬
‫כן.‬
‫הברחת אנשים.‬
‫הברחת אנשים?‬
‫אני בחוץ, באגף.‬
‫שמו אותי בתא עם רוצח,‬
‫מבריח אנשים וסוחר סמים.‬
‫כל השלושה ביצעו עבירות חמורות.‬
‫הפשעים שלהם חמורים,‬ ‫לא משנה איך מסתכלים על זה.‬
‫אבל אני לא מכיר את הפרטים.‬
‫וכולם נראים ממש נחמדים.‬
‫עומדים לנעול את האגף לקראת הלילה.‬
‫יש לנו בתא שירותי בול פגיעה,‬
‫אבל אין מים חמים.‬
‫קר מאוד.‬
‫אמרו לי שהתקלה נמשכת כמעט שבוע.‬
‫יש תחושת מחנק,‬
‫ארבעתנו דחוסים בכמה מטרים רבועים.‬
‫זה אזור השינה שלי.‬
‫יש להם דברים בתאים: טלוויזיה, שתייה.‬
‫אז יש דברים מנחמים.‬
‫אבל תא הוא תא.‬
‫זה שטח מצומצם.‬
‫ומרגישים את זה.‬
‫כשיושבים כאן, מרגישים את זה.‬
‫- היום השני -‬
‫זה הבוקר הראשון שלי בכלא דיאווטה.‬
‫איך ישנים כשיש ארבעה גברים בתא שנוחרים,‬
‫אבל נראה שג'וני בהחלט יכול.‬
‫ג'וני!‬
‫הוא נוחר ככה כל לילה?‬
‫זה כלום, תאמין לי.‬
‫אתה נוחר. כן. אתה נוחר.‬
‫לא.‬
‫כן?‬
‫והוא לא מאמין. "אני לא נוחר."‬
‫וזה אומר שאני הראשון שאומר לו.‬
‫אולי זה יוביל למכות?‬
‫ב-08:20 דלתות התאים‬ ‫נפתחות, וזה הזמן לעבוד.‬
‫התקציב מצומצם מאוד‬ ‫מאז המשבר הכלכלי של יוון לפני עשור,‬
‫אז אין מספיק כסף לתיקונים בכלא.‬
‫היום שולחים אותי לעבוד‬ ‫עם חברי האפגני לתא, ניקו,‬
‫שמרצה מאסר עולם על רצח‬ ‫וסבל מבעיות סמים קשות.‬
‫ניקו.‬
‫יש לו כישורי בנייה,‬
‫ולכם ביקשו ממנו לתקן את המים החמים‬ ‫כשהוא חמוש בכלי העבודה שלו.‬
‫אז מה אנחנו עושים פה היום?‬
‫יש צינור סדוק שצריך לתקן.‬
‫נראה כאילו שאנחנו‬ ‫מתכננים בריחה. יש המון שאריות חפירה.‬
‫במשך כמעט שבוע לא היו לאסירים מים חמים.‬
‫למה אתה עושה את זה? למה לא מגיעים אנשים…‬
‫שיפוצניקים מבחוץ שעושים את העבודה הזו?‬
‫אם לאסיר יש כישורים‬ ‫או מקצוע, אפשר להשתמש בזה.‬
‫בזכות העבודה בכלא‬ ‫אנחנו משתחררים מוקדם יותר.‬
‫בכלא דיאווטה חשבו על פתרון יצירתי‬
‫למחסור במזומן.‬
‫הם מעסיקים אסירים בתחזוקת הכלא שלהם.‬
‫במקום כסף, התגמול הוא קיצור המאסר שלהם.‬
‫אם אדע שעל כל יום‬ ‫שאעשה את זה ירד לי יום מתקופת המאסר,‬
‫אעשה את זה כל יום.‬
‫זה?‬
‫כאן?‬ ‫-כן.‬
‫מעולם לא חשבתי‬ ‫שאשתמש בפאקינג פטישון בתוך תא כלא.‬
‫בית סוהר שמור, ואני משתמש בפטישון.‬
‫קרוב מאוד לקיר החיצוני.‬
‫אתה לא מתפתה‬ ‫להשתמש בזה כדי לעבור את הקיר ולברוח?‬
‫לא.‬ ‫-לא?‬
‫לא יצאתי עשר שנים,‬
‫לא אעשה את זה עכשיו. בוא נמשיך.‬
‫כן. יש לנו פריצת דרך.‬
‫סוף סוף הגענו לצינור.‬
‫אתה עייף.‬
‫רוצה הפסקה?‬
‫כן. בוא ננוח.‬
‫באגף זו שעת ארוחת הצוהריים.‬
‫את הארוחה שלנו בישלו אסירים,‬
‫ואני מופתע לגלות שלמרות המחסור בתקציב,‬
‫האוכל, יחסית לכלא, מעולה.‬
‫יש דגים,‬
‫פירה,‬
‫סלק.‬
‫הם לא חותכים פינות, המנות נדיבות.‬
‫זה ממש טעים. ג'וני, למה אתה לא אוכל?‬
‫אני לא רעב,‬ ‫אכלתי קורנפלקס ב-11:00. אני בסדר.‬
‫ויש עוד הרבה.‬
‫כן, אני בסדר.‬
‫הבוקר הבאתי לו חלב עוד כשישן.‬
‫אני מאכיל אותו, הוא זקן.‬
‫הוא הגיע לגיל מסוים, צריך להודות.‬
‫אנחנו מכבדים אותו, הוא מבוגר מאיתנו.‬
‫קורנפלקס.‬
‫ליטר חלב עם קורנפלקס.‬
‫אחר הצוהריים הדלתות נפתחות אלקטרונית,‬
‫וכל האסירים יוצרים מהתא שוב כדי להתרועע,‬
‫לעבוד ולעשות שיחות טלפון.‬
‫חלק יצאו וחלק לא, כי הכללים גמישים.‬
‫קצת פחות קפדני מאשר מקומות אחרים.‬
‫לפני שניקו ואני חוזרים לעבודה,‬
‫אני רוצה לדעת איך‬ ‫המסע שלו לאירופה הוביל לכך שביצע רצח.‬
‫ניקו הוא מאפגניסטן.‬
‫הוא הוברח לפה רק בגיל 17,‬
‫בזמן המלחמה בין‬ ‫הטליבאן לכוחות שבהובלת אמריקה.‬
‫איפה גדלת?‬
‫מזאר-י שריף.‬
‫אבא שלי מת עוד לפני שנולדתי.‬
‫הייתי אחד מחמישה אחים,‬
‫אז הייתי צריך לעבוד כדי לתמוך באימא שלי.‬
‫היינו עניים מאוד.‬
‫הרבה פעמים לא היה לנו אוכל.‬
‫איך נכנסת ליוון?‬
‫חציתי את איראן ואז את טורקיה.‬
‫היינו 120 אנשים במשאית אחת.‬
‫שילמתי למבריח $500.‬
‫נסענו 13 שעות בלי לעצור.‬
‫מחליפים רכבים, ובלילות נשארים בהרים.‬
‫הייתי לילה אחד‬ ‫בטורקיה ואז שילמתי 1,200 אירו,‬
‫ולמוחרת הייתי ביוון.‬
‫כמה מבין 120 האנשים שרדו את המסע?‬
‫מעטים מאוד. מי שלא היה לו כסף, נכלא…‬
‫עד ששילם.‬
‫התייחסו אליהם כמו אל עבדים.‬
‫חלקם מתו מרעב, חלקם מתו מצמא.‬
‫הרבה נעצרו על ידי המשטרה באיראן.‬
‫אם תפסו אותם בהרים, ירו בהם למוות.‬
‫נכנסת ליוון ועכשיו אתה מהגר לא חוקי.‬
‫איך אתה שורד? מה אתה עושה?‬
‫יכולתי רק לעבוד עבור חקלאי.‬
‫עבדתי חמישה עד שבעה חודשים.‬
‫ביקשתי את הכסף בסבלנות, והוא התעלם ממני.‬
‫אז מה עשית?‬
‫אמרתי לו, "אם לא תשלם, אפגע בך".‬
‫תפסתי סכין ודקרתי אותו.‬
‫דקרת אותו רק פעם אחת?‬
‫כן, רק פעם אחת. אבל לצערי זה היה קטלני.‬
‫דקרתי אותו פה.‬
‫אה, דקרת אותו…‬
‫לא התכוונתי להרוג אותו.‬ ‫זה לא היה מתוכנן מראש.‬
‫התמכרת לסמים בכלא?‬
‫השתמשת בסמים כדי לברוח מהמציאות בכלא?‬
‫אחרי שאימא שלי מתה,‬ ‫השתמשתי בהרואין חצי שנה.‬
‫זה היה כמו עונש מוות.‬
‫לא רציתי לחיות.‬
‫הגיע הזמן עבור‬ ‫ניקו ועבורי לחזור לצינור המים החמים.‬
‫ניקו בבירור אדם מוטרד וכועס,‬
‫ויש לו עוד דברים לחשוף‬ ‫לגבי היסטוריית האלימות שלו.‬
‫בחרתי לעשות את זה כי‬
‫זה גורם לי לשכוח מהעונש שקיבלתי.‬
‫אני ממלא את הזמן שלי, במקום לחשוב על חרא,‬
‫כמו לדקור מישהו או לחפש סמים.‬
‫עשית את זה בעבר? דקרת מישהו בכלא?‬
‫כן.‬
‫הוא מת?‬
‫הוא לא מת. הוא נפצע קשה.‬
‫למה דקרת אותו?‬
‫כי הוא היה חייב לי כסף.‬
‫כמה פעמים דקרת אותו?‬
‫דקרתי אותו שלוש פעמים. הוסיפו לי עשר שנים.‬
‫טעיתי, הלכתי לכלא ושילמתי מחיר כבד.‬
‫אלה החיים. כשעושים טעות צריך לשלם עליה.‬
‫אני עדיין מנסה להבין את ניקו.‬
‫הוא קצת חידתי בעיניי,‬
‫כי הדברים שעבר כשהוברח ממדינה למדינה‬
‫כדי לנסות לשפר‬ ‫את חייו השפיעו מאוד על מצבו הנפשי.‬
‫המסע שלו עצוב מאוד,‬
‫אבל הוא הרג אדם אחר, ללא התגרות.‬
‫הוא אומר שהסיבה היא כסף,‬ ‫אבל אז חוזר כמעט על אותו דבר בכלא.‬
‫ומבחינת הרשויות, זו ודאי סיבה לדאגה.‬
‫מה שחשוב לדעת זה‬ ‫שהוא כבר מרצה עשור מתוך מאסר עולם,‬
‫והוא טוען שהשתנה בזמן הזה.‬
‫הסיפור של ניקו הוא תזכורת‬
‫לסכנות הפוטנציאליות הרבות בתוך הכלא הזה.‬
‫באגף, סוהרים בחרו תא לעשות בו חיפוש‬
‫אחר טלפונים, סמים או כלי נשק.‬
‫זה משהו שהם עושים כל יום?‬
‫הם מחפשים בתאים?‬
‫אנחנו עורכים חיפושים בכל יום,‬
‫כל יום בקומה ובתא אחרים.‬
‫קודם אנחנו מוציאים את האסירים מהתאים‬
‫ומחפשים על כל אחד מהם.‬
‫ואז הסוהרים נכנסים לחפש בתא עצמו.‬
‫זה יכול להיות בעייתי,‬
‫האסירים מתעצבנים כי אנחנו נכנסים להם לבית.‬
‫מה הם מחפשים?‬
‫סמים, יין מתוצרת ביתית,‬ ‫סכינים מתוצרת ביתית.‬
‫הפעם לא נמצא דבר.‬
‫אבל הסוהר הראשי, דימיטרי פטרופולוס,‬
‫רוצה להראות לי שזה לא תמיד המצב.‬
‫בוא לראות כמה מהדברים‬ ‫שמצאנו והחרמנו בשנים האחרונות.‬
‫זה מה שאתם מוצאים‬ ‫בתאים? אלה כלי נשק רציניים.‬
‫לדעתי חלקם מעניינים מאוד.‬
‫אנחנו לרוב לא מחפשים בחפצי דת,‬
‫אבל גם הם יכולים להיות מסוכנים.‬
‫לא משנה עד כמה האסירים‬ ‫ידידותיים, צריך להיות ערניים בכל רגע.‬
‫- אהבה לזולת צריכה‬ ‫להוביל את ליבנו ונשמתנו -‬
‫- היום השלישי -‬
‫זה היום השלישי שלי‬ ‫כאסיר בכלא דיאווטה ביוון.‬
‫הסוהרים עוד לא באו‬ ‫להוציא אותנו. נלך לעבוד עכשיו.‬
‫אין ידית בתוך התא.‬
‫בשעה 09:00, השותפים שלי לתא כבר עובדים,‬
‫מקצרים את תקופת המאסר שלהם, יום אחרי יום.‬
‫ניקו עדיין מנסה לתקן את המים החמים בכלא.‬
‫ג'וני, שמרצה מאסר‬ ‫בגין סחר בסמים, נמצא בחנות הכלא.‬
‫אנטוניס, מבריח האנשים המורשע,‬
‫זכה בתפקיד קל: הכנת קפה לסגל הכלא.‬
‫הוא עובד בכל יום שהוא יכול‬ ‫כדי לקצר את משך המאסר שלו.‬
‫לחיים.‬
‫אוקיי.‬
‫אנטוניס הציע להראות לי את חצר ההתעמלות.‬
‫המעבר מבפנים החוצה מסנוור.‬
‫אם רוצים תזכורת לכך‬ ‫שאנחנו בבית סוהר יווני שמור,‬
‫רק צריך להסתכל‬ ‫על מגדל השמירה עם השומר שעומד‬
‫עם מה שנראה כמו תת-מקלע.‬
‫אנטוניס מסור מאוד‬ ‫לעבודה כדי לקצר את מאסרו,‬
‫כך שהוא בקושי יוצא החוצה.‬
‫מזמן לא יצאתי לפה.‬
‫אז מתי יצאת בפעם האחרונה?‬
‫לפני שמונה חודשים.‬
‫רגע. שאני אבין.‬
‫אתה אומר שלא יצאת‬ ‫לחצר ההתעמלות הזו במשך שמונה חודשים?‬
‫כן.‬ ‫-למה?‬
‫בגלל העבודה שלי. אני תמיד בעבודה.‬
‫מה זה? אלה משקולות?‬ ‫-כן.‬
‫עכשיו כשאני פה בחוץ,‬ ‫זו הזדמנות לראות את חדר הכושר של הכלא.‬
‫זה אזור ההתעמלות.‬
‫אין כסף לציוד כושר כמו שצריך,‬
‫אבל הם אלתרו.‬
‫אלוהים. זה כבד.‬
‫אלה בקבוקי מים ממולאים בחול.‬
‫אוקיי.‬
‫החלטתי לבחון את‬ ‫הכוח שלי לעומת זה של קוסטס,‬
‫שנראה כמו מרים משקולות רציני.‬
‫אני ראשון.‬
‫אוקיי?‬ ‫-כן.‬
‫זה קל.‬
‫וקוסטס מראה לי מה הוא יכול לעשות.‬
‫משוויץ. הוא משוויץ.‬
‫אבל הוא גדול יותר ממני, נכון?‬
‫ידעתי שאנטוניס קיבל‬ ‫מאסר ארוך מאוד על הברחת אנשים,‬
‫שאותה יוון עכשיו מסווגת כפשע חמור מאוד‬
‫שמאיים על הביטחון בגבול ומסכן חיי מהגרים.‬
‫איך נכנסת ל…‬
‫להברחת אנשים?‬
‫חבר שלי עשה את זה.‬
‫עזרתי לו.‬
‫הכרתי מישהו אחר שהשכיר ואנים,‬
‫והכרתי ביניהם.‬
‫ידעת שהוא יבריח אנשים?‬
‫כן.‬
‫מה קרה אחרי זה?‬
‫המשטרה ביצעה מעצר.‬
‫חמשתנו קיבלנו 55 שנים כל אחד.‬
‫אז אתה יושב 55 שנים?‬
‫וגם קיבלתי קנס של 500,000 אירו.‬
‫אתה לוקח אחריות על תפקידך במה שקורה?‬
‫רק הכרתי ביניהם.‬
‫אני לא אחראי למה שקרה.‬
‫לא התייחסתי לזה ברצינות.‬ ‫כל אחד היה יכול לעשות את זה.‬
‫הוא אומר שחלקו היה קטן,‬ ‫אבל בכל זאת קיבל 55 שנים.‬
‫הוא אמר לי שלדעתו לא עשה משהו לא בסדר.‬
‫בלי קשר לעובדות בסיפור,‬
‫אנטוניס הוא אחד‬ ‫מבין מאה מבריחי אנשים בכלא הזה,‬
‫שיעור של יותר מרבע.‬
‫בנוסף לבעיה עם המים החמים,‬
‫יש משבר חדש במבנה המתפורר הזה.‬
‫רפאל. יש לך רגע?‬
‫עכשיו גנרטור הגיבוי התקלקל.‬
‫גויסתי לעזור בתיקון עם קוסטס,‬
‫הבחור שהרים יותר משקל ממני בבוקר.‬
‫קוסטס?‬
‫היום שניכם תעבדו על הגנרטור.‬
‫אוקיי. להתראות.‬
‫אוקיי.‬
‫נתקן את הגנרטור.‬
‫נשנה את צינור הפליטה.‬
‫קוסטס הוא נהג משאית בן 36‬
‫ובעל תפקיד קריטי בתפקוד התקין של הכלא,‬
‫הודות לכישורים שלו כמכונאי.‬
‫תן לי…‬
‫את זה?‬ ‫-כן.‬
‫ועץ.‬
‫והעץ?‬
‫כמה זמן אתה עושה את זה?‬
‫שלוש שנים.‬
‫זה הזמן שאתה בכלא?‬
‫כן.‬
‫מסתבר שקוסטס הוא חלק מאותה קבוצת מבריחים‬
‫שאליה משתייך אנטוניס, החבר שלי לתא.‬
‫ספר לי על הפשע שביצעת.‬
‫הורשעת בהברחת אנשים.‬
‫תפקידי היה להסיע אותם.‬
‫הם הגיעו לגבול אוורוס והסעתי אותם,‬
‫העליתי אותם למשאית והסעתי אותם לסלוניקי.‬
‫אני רוצה לשים את עצמי בנעליך.‬
‫ואני חושב על כך שאנהג במשאית.‬
‫איך האנשים שמוברחים נכנסים למשאית?‬
‫על הכביש הראשי.‬
‫יש שם כמה מקומות,‬ ‫שירותים ציבוריים במיקומים מסוימים,‬
‫הם מחכים שם ואנחנו מעמיסים אותם.‬
‫תשעים ותשעה אנשים.‬
‫המשאיות היו גדולות,‬ ‫גדולות מאוד, עם הרבה מקום.‬
‫איך נתפסת?‬
‫עצרתי בתחנת דלק.‬
‫שם המשטרה עצרה אותי.‬
‫מה העונש שקיבלת?‬
‫קיבלתי 109 שנים על הברחת אנשים.‬
‫מאה ותשע שנים?‬
‫במערכת היוונית, לא משנה מה גזר הדין,‬
‫לכל היותר תרצה 20 שנים. זה המקסימום.‬
‫עשרים שנים זה עדיין הרבה זמן.‬
‫למה עשית את זה?‬
‫המניע העיקרי שלי היה כסף.‬
‫כמה קיבלת?‬
‫נעצור בבקשה.‬
‫אוקיי.‬ ‫-נעצור.‬
‫לא מפתיע אותי שהוא לא מדבר.‬
‫מהגרים משלמים‬ ‫לעיתים קרובות למבריחים אלפי אירו.‬
‫הברחה של 99 אנשים בלבד יכולה להכניס‬ ‫לכנופיה של קוסטס יותר מחצי מיליון אירו.‬
‫טוב, נמשיך.‬
‫לא פגעתי באף אחד. לא הרגתי אף אחד.‬
‫עד לפני כמה שנים,‬ ‫הברחת אנשים הייתה עבירה בחומרה בינונית.‬
‫עכשיו זו עבירה פלילית. לדעתי זה מוגזם.‬
‫אולי עברתי עבירה, אבל זה לא פשע.‬
‫כשהקשבתי לו חשבתי,‬
‫האם גזר דין של 109 שנים על ניסיון‬ ‫לעזור לאנשים שנמלטים ממדינות במלחמה‬
‫או מחפשים עתיד טוב יותר באמת משרת את הצדק?‬
‫קוסטס עשה את זה בשביל כסף.‬
‫זו תעשייה כלכלית.‬
‫יש בזה הרבה כסף עבור הרבה מהמעורבים‬
‫בהברחת אנשים.‬
‫אבל אני לא מצליח לדמיין‬ ‫איך זה עבור אותם גברים, נשים וילדים‬
‫שנמלטים בייאוש ולבסוף מתים במשאיות האלה.‬
‫דחוסים כמו סרדינים,‬
‫אחרי שנתנו את כל רכושם כדי להגיע ליעדם.‬
‫בתקווה לחיים טובים יותר.‬
‫- היום הרביעי -‬
‫שני מבריחי האנשים שפגשתי‬
‫המעיטו בחומרת המעשים שלהם,‬
‫אבל שמעתי שבמרחק של פחות מחמישה ק"מ מהכלא,‬
‫יש מחנה של פליטים שהוברחו לתוך יוון.‬
‫אז היום אני יוצא ליום אחד מהכלא‬
‫כדי לשמוע את הצד שלהם בסיפור.‬
‫זה אחד מבין הרבה מחנות פליטים רבים ביוון‬
‫שבהם מהגרים ופליטים מחפשים מקלט.‬
‫ועבור רבים, זוהי הקלה אחרי המסע שעברו‬
‫והסיכונים שלקחו כדי להגיע לפה.‬
‫יש עשרות מחנות כאלה בכל יוון.‬
‫במחנה הזה בלבד יש 700 אנשים.‬
‫מר אחמד?‬
‫אחמד חאג'י הוא מצפון עיראק.‬
‫הוא ומשפחתו הגדולה ברחו מהלחימה הקשה שם.‬
‫הם שכרו מבריח אנשים‬
‫שהבטיח להביא אותם‬ ‫למערב אירופה ולעתיד טוב יותר.‬
‫אבל למעשה, הם נתקעו ביוון,‬
‫חיים בקופסת המתכת הזו במשך שלוש וחצי שנים.‬
‫ספר לי על המסע שלכם.‬
‫באתי לטורקיה, לאיסטנבול.‬
‫מצאתי שם מבריח.‬
‫שילמתי לו כמעט $80,000.‬
‫היינו ברכב כמעט שעתיים,‬
‫אז הלכנו שבע שעות כדי להגיע לגבול.‬
‫היו מים, נהר.‬
‫הייתה סירה קטנה.‬
‫היא הייתה מיועדת ל-20‬ ‫או 14 אנשים, אבל היינו 47 עליה יחד.‬
‫הם זרקו את התיקים שלנו‬ ‫והכול כדי שיהיה מקום ליותר אנשים.‬
‫נאלצנו לשים את‬ ‫הילדים הקטנים מתחת לרגליים שלנו.‬
‫זה היה נהר גדול. זה לא היה נעים בכלל.‬
‫בשלב מסוים, המשפחה שלי,‬ ‫עם ארבעת הבנים שלי, נסחפה במים.‬
‫נסחפנו לאורך 100 מטרים, וחשבנו שנמות!‬
‫לאחמד ולמשפחה שלו היה מזל.‬
‫היה מישהו שהכרתי.‬
‫הוא עזב כמה חודשים לפנינו.‬
‫הוא נפל למים. אשתו ושני הילדים שלו טבעו.‬
‫מעולם לא מצאו את הגופות שלהם.‬
‫יותר מ-1,000 מהגרים בשנה‬ ‫מתים בניסיון להגיע לאירופה.‬
‫כשנפגשת עם המבריחים האלה, מה הם הבטיחו לך?‬
‫התוכנית הייתה להגיע לבולגריה.‬
‫לכן שילמנו כל כך הרבה.‬
‫אבל הם עבדו עליי והביאו אותי לפה.‬
‫בחלק מנתיבי ההברחה‬
‫מבריחים אחרים ממש שדדו אנשים.‬
‫ציפית לזה כשברחת מעיראק‬
‫ושילמת למבריחי אנשים הרבה כסף?‬
‫שתגיע למחנה פליטים?‬
‫בהברחות הכול שקרים. אין אמת.‬
‫זה מזעזע.‬
‫תודה שחלקת את הסיפור שלך.‬
‫מעל חצי ממבקשי המקלט‬ ‫נדחים על ידי הרשויות היווניות.‬
‫אחמד והמשפחה שלו, ומאות אלפים כמוהם,‬
‫סיכנו את חייהם ומסרו את חסכונותיהם‬
‫תמורת עתיד מאוד לא בטוח.‬
‫הוא מספר סיפור שונה מאוד‬ ‫על המעורבות של מבריחי אנשים‬
‫בשינוע אנשים כמוהו ומשפחות כמו שלו‬
‫ממקום למקום.‬
‫הוא אומר שהם לא אנשים טובים.‬
‫הם מניפולטיביים, שקרנים‬ ‫ועושים דברים רק תמורת כסף,‬
‫והם סיכנו אותו ומשפחות כמו שלו.‬
‫אבל כל עוד אנשים ירצו להימלט מעוני ומלחמה,‬
‫מהגרים ימשיכו להגיע,‬
‫ומבריחים ירוויחו בענק.‬
‫חזרה בכלא דיאווטה, אמצא את קוסטס,‬
‫מבריח האנשים, שמרצה 109 שנים.‬
‫הוא סיפר לי על הפשע שבו הורשע,‬
‫אבל יש לי עוד שאלות עבורו.‬
‫יש נגדך עוד תיקים פתוחים?‬
‫כן, יש עוד תיקים פתוחים.‬
‫הרבה אנשים שמוברחים באמת מתים.‬
‫והם מתים כי אנשים כמוך‬
‫מחכים מעבר לגבול כדי להעביר אותם.‬
‫אז אתם נותנים להם תקווה,‬ ‫שלפעמים לא מתגשמת,‬
‫כי הם מתים במסע.‬
‫מה דעתך על זה?‬
‫אין לזה קשר אליי.‬
‫מעולם לא הייתי מעורב במקרה כזה.‬
‫זה מעולם לא קרה לי.‬
‫אז אתה לא מתבייש או מתחרט?‬
‫לא.‬
‫אתה חושב‬ ‫שתקופות מאסר ארוכות על הברחת אנשים‬
‫הם התשובה להרתעת אנשים‬ ‫מלעשות דברים כמו שאתה עשית?‬
‫תקופות המאסר הארוכות לא עובדות.‬
‫שבעים אחוזים מהאסירים‬ ‫יעשו את זה שוב, אפילו אם הם לא רוצים,‬
‫כי אין בשבילם שום דבר בחוץ.‬
‫הוא לא מתבייש במה שהוא עושה.‬
‫הוא לא חושב שמדיניות הממשלה‬
‫של הארכת העונשים מרתיעה,‬
‫ואולי היא מרתיעה חלק מהאנשים.‬
‫אבל לדעתי היא לא מרתיעה את קוסטס.‬
‫- היום החמישי -‬
‫מלבד כל מבריחי האנשים בכלא הזה,‬
‫יש להם עוד אתגר גדול.‬
‫כשהגעתי לפה,‬
‫נאמר לי שאצל 50%‬ ‫מהאסירים בדיקות הסמים חיוביות.‬
‫השותף שלי לתא, ניקו, היה מכור להרואין.‬
‫תודה, חבר.‬ ‫-תודה רבה.‬
‫אבל בדיאווטה יש יחידה מיוחדת לגמילה מסמים,‬
‫והיא די ייחודית יחסית לכלא.‬
‫היחידה ממוקמת באזור מאובטח משלה.‬
‫האסירים צריכים להגיש‬ ‫בקשת הצטרפות, והכלא מחליט מי זכאי.‬
‫זה שונה פה מאוד משאר הכלא, נכון?‬
‫כן, זה לגמרי שונה.‬
‫הרבה פעמים אני לא מרגיש שאני בכלא.‬
‫ג'ורג' בן ה-35‬
‫הוא אחד מבין 13 האסירים‬ ‫שמשתתפים בתוכנית הגמילה פה.‬
‫ציירנו את פרומתאוס גונב את האש.‬
‫פרומתאוס הוא שם הקהילה שלנו.‬
‫זה המוטו שלנו,‬
‫וזה מה שאנחנו צועקים אחרי הפגישות שלנו.‬
‫אנחנו יחד, מחוברים בנשמה,‬ ‫אחד למען השני, למען חיים טובים יותר!‬
‫אנחנו פרומתאוס!‬
‫שלושה עשר האסירים‬ ‫האלה יודעים שהם ברי המזל.‬
‫ביחידה יש מקום ל-84 אנשים,‬
‫אבל בגלל שאין מספיק כסף,‬
‫הם יכולים לעזור רק‬ ‫לחלק קטן מהאסירים שזקוקים לטיפול.‬
‫אני חולק אותו עם עוד אסיר מהקהילה.‬
‫נכון לעכשיו, ג'ורג' נקי,‬
‫אבל הוא צריך לוודא שכשישוחרר בעוד שנתיים‬
‫הוא יוכל להישאר נקי לתמיד.‬
‫למה אתה בכלא?‬
‫כרגע אני יושב על שוד מזוין בפנים מוסתרים.‬
‫בנקים, סניפי דואר, תחנות הימורים.‬
‫דברים כאלה.‬
‫ובאיזה נשק אתה משתמש?‬
‫אוטומטי, לא תופי. אוטומטי.‬
‫ירית פעם במישהו?‬
‫מעולם לא יריתי באף אחד.‬
‫אני רק יורה באוויר‬ ‫כדי להפחיד אותם ולקבל את הכסף.‬
‫הייתי צריך לעשות דברים כדי לקנות מנה.‬
‫הרואין, קוקאין, חשיש…‬
‫הכול.‬ ‫-הכול.‬
‫ולכן אתה בקהילה הטיפולית הזו,‬
‫ומטפל בתלות שלך בסמים,‬ ‫שהיא הסיבה לפשעים שלך.‬
‫מאז שהייתי ילד,‬
‫הייתה לי תדמית לגבי עצמי,‬
‫שאני פושע, שאין בי שום דבר טוב,‬
‫וזה בדיוק ההיפך.‬
‫מצאתי אנשים‬ ‫שנותנים לי אהבה אמיתית וכבוד פה.‬
‫בוקר טוב, כולם.‬ ‫-בוקר טוב.‬
‫מי רוצה להתחיל ולשתף את המחשבות שלו?‬
‫בכל יום הם עורכים תרפיה קבוצתית‬
‫כדי לעזור אחד לשני‬ ‫להבין ולנהל את ההתמכרויות שלהם.‬
‫בוקר טוב, קהילה.‬
‫קשה לי מאוד לדבר על זה, אבל אני מנסה.‬
‫אחותי ביקרה אותי אחרי הרבה זמן.‬
‫סוף סוף דיברנו על ענייני‬ ‫שיש לנו עם אבא שלנו.‬
‫דיברתי עם אחד מהילדים שלי.‬
‫השניים האחרים לא מדברים איתי.‬
‫אילו רק ידעו שאבא שלהם‬
‫הוא אדם שונה.‬
‫יפה מאוד. חיבוק.‬
‫זה היה מפגש שעורר הרבה רגשות.‬
‫גברים שביצעו פשעים מדברים בפתיחות‬
‫על האתגרים היומיים או השבועיים שלהם.‬
‫וזה מה שהתוכנית הזו, הקהילה הטיפולית הזו,‬
‫מנסה לעשות… לספק להם את האמצעים, הכלים‬
‫והיכולת לעבור את המסע הזה לשינוי חייהם.‬
‫ואנחנו יודעים שכשישנו את חייהם,‬
‫זה ישנה את חיי הקורבנות הפוטנציאליים שלהם.‬
‫עבורי, זה חשוב מאוד.‬
‫היום, אחד מחברי הקבוצה חוגג יום הולדת 40.‬
‫אעזור לך.‬
‫אני יודע איך ללבוש סינר, ג'ורג'.‬
‫אז כבר הכנת את הציפוי.‬
‫לוקחים את הציפוי ומורחים אותו על הכול.‬
‫אתחיל מהאמצע.‬
‫אתה מתרשם?‬
‫אתה עושה את זה טוב יותר ממני.‬
‫אוקיי. איך ההרגשה להיות נקי?‬
‫לא חשבתי שאוכל לחיות בלי סמים.‬
‫לא חשבתי שאוכל לעבוד,‬ ‫אפילו לא להכין את העוגה הזו.‬
‫ואתה מכיר בכאב שוודאי גרמת‬
‫כשירית בכלי נשק כדי להפחיד אנשים?‬
‫אני יכול להבין איך הם הרגישו.‬
‫אני יכול להיכנס לנעליהם.‬ ‫אני יכול להבין איך הרגישו.‬
‫אני לא יכול לעשות משהו לגבי זה.‬
‫אני מרגיש אשמה וחרטה.‬
‫אני שלם עם העבר שלי.‬
‫"שיהיו לך חיים ארוכים,‬ ‫שתזדקן ויהיה לך שיער לבן‬
‫"הענק לכולם את אור הידע‬
‫"ומי ייתן וכולם יאמרו 'זהו אדם חכם'"‬
‫ממה שראיתי היום,‬
‫היחידה הזו מעניקה לאסירים‬ ‫את העזרה שהם זקוקים לה נואשות.‬
‫חבל שאפשר לעזור רק ל-13 אנשים.‬
‫הבטחתי לשותף שלי לתא,‬ ‫ניקו, שמרצה מאסר על רצח,‬
‫משחק כדורסל לפני שאעזוב את הכלא.‬
‫ניקו צורף בעבר לתוכנית הגמילה מסמים,‬
‫אבל לא עמד בתובענות שלה ופרש תוך זמן קצר.‬
‫עכשיו הוא נואש להזדמנות נוספת.‬
‫כשהייתי שם, המשטר, המבנה תובעני מאוד.‬
‫במקום כזה, זה יכול להיות מאתגר.‬
‫אתה חושב שאתה מוכן לשוב הפעם?‬
‫שם אתה חייב להביט בעצמך במראה,‬
‫להבין מי אתה, מה עשית.‬
‫כאן קשה להתמודד עם עצמך.‬
‫זה קשה לכל אחד.‬
‫למה אתה חושב שאתה מוכן לעמוד מול עצמך?‬
‫אני מרגיש שאני בגיל‬ ‫שמאפשר לי להתמודד עם הדברים האלה,‬
‫וזה לטובתי.‬
‫אין חסרונות.‬
‫זה הזמן להחליט מה אני‬ ‫רוצה לעשות עם החיים שלי כשאצא…‬
‫אני חייב להיות מוכן לחזרה לחברה.‬
‫אני מקווה לצאת מהכלא‬
‫ולהיות אדם רגיל‬
‫ולשכוח מה עברתי ב-15 השנים האחרונות.‬
‫- היום השישי -‬
‫זה הבוקר האחרון שלי בכלא דיאווטה.‬
‫אבל כל אחד מהשותפים שלי לתא‬ ‫עשוי להישאר פה עשור או יותר‬
‫גם אם הפחתת זמן בזכות העבודה.‬
‫נראה שיצטרפו אליהם‬ ‫עוד מבריחי אנשים בשנים הקרובות.‬
‫וזה עשוי להמשיך להגביל את יכולות הכלא‬
‫בעזרה לשיקום אסירים אחרים.‬
‫לפני שאעזוב, אני רוצה לשאול את מנהל הכלא,‬
‫אנסטסיוס פפדופולוס, מה דעתו על המצב.‬
‫יש לך תוכניות טובות פה.‬
‫יחידת הגמילה מסמים.‬
‫אבל יש רק מעט מקומות עבור מי שרוצה להצטרף…‬
‫למעשה, המשאבים שלנו מוגבלים מאוד.‬
‫הכלא תוכנן עבור כ-360 אנשים.‬
‫כרגע, במקום 360, יש פה 440 אסירים.‬
‫זה הרבה מעבר ליכולות ההתמודדות של הכלא.‬
‫אבל המספר הגדל של האסירים,‬
‫לא רק פה, אלא בבתי כלא בכל המדינה,‬
‫קשור להברחת אנשים.‬
‫אז האם זה אומר שהמאסרים הארוכים שהם מקבלים‬
‫לא מרתיעים כמו שהמחוקקים קיוו?‬
‫אתה צודק,‬
‫אבל מאסר ארוך יותר אינו מרתיע.‬
‫בנוסף ליד קשה, צריך לחנך את האנשים האלה‬
‫כדי שיבינו שהם מבצעים פשע פלילי.‬
‫סיכון בני אדם הוא פשע אדיר מבחינתי.‬
‫אבל לפי מה שאני ראיתי ושמעתי,‬
‫סוג הפושעים החדש הזה‬ ‫עשוי להיות הקשה ביותר לשיקום.‬
‫ראיתי יוזמות מעולות‬
‫שמשנות לטובה את החיים של חלק מהאסירים.‬
‫אבל האם ראיתי מערכת‬ ‫שיכולה לשקם את סוג האסירים החדש,‬
‫מבריחי האנשים?‬
‫אני לא בטוח.‬
‫תרגום כתוביות: כפיר מי-בר‬